**Медиа коммуникацияның лингвистикалық ерекшеліктері**

**11 лекция. Медиакоммуникациялық таным мен ақпараттық ақиқат теориясы**

Ақпарат **–** ақиқат нәтижесіне жету. Деректерді жинау мен қорыту қалыптасқан қисын. Адамзат қоршаған орта туралы белгілі бір ұғым қалыптастыру нәтижесінде ақпарат алады. Ол нысананың зерттелуімен танымдылық деректерін құрайды. Яғни, ақпарат пен танымдылық қатынасы. Түрлі ойлардың аралас құраластығымен болатын динамикалық тәжірибе. Санаға сіңіру мен қайта өңдеу моделі. Бір қарағанда соның жетістігі ретінде креативті ойлар мен ұғымдар бейнесі қорытылып, философиялық белсенділік туындайды. Адам санасында синтездік интеграцияның пайда болуы өзгерісті қайта жасақтап, ақпараттық өнімді жаңа медиалық қатарға көтереді. Бұл танымдық жігердің өркендеу үлгісіндегі басқаша ойлау үрдісінің нышаны.

Мәселен, Аристотель мен Әл фарабидің танымдық көзқарастары бүгінгі күннің, келешектің жан жақты пайымына, өріс алуына ұйытқы боларлық психологиялық және философиялық тұжырымдардың негізгі керегетасы. Сондықтан, ой қажеттілігінің қисынды меңгерілуі, қызығушылық пен түрлі болжамдардың материалдық өндірілуіне немесе өңделуіне элемент болады. Бұл орайда, ойдың интегративтілігі, яғни, тұтастығы мен ықпалдылығы оның әлеуметтік, эстетикалық шығармашылығын ашады.